পার্ল মানে (জন্ম: ২৮শে মে ১৯৮৮) হলেন একজন ভারতীয় ভিডিও জকি, টেলিভিশন উপস্থাপক এবং অভিনেত্রী। তিনি মাঝাবিল মনোরমায় প্রচারিত মালয়ালম নৃত্যের রিয়ালিটি অনুষ্ঠান ডি ৪ ডান্স উপস্থাপন করে অধিক পরিচিত লাভ করেছেন; এই অনুষ্ঠানে তাঁর সাথে গোবিন্দ পদ্মসূর্য এবং আদিল ইব্রাহিম সহ উপস্থাপনা করেছিলেন। ২০১৮ সালে, তিনি এশিয়ানেট মুভিজে প্রচারিত জনপ্রিয় রিয়ালিটি অনুষ্ঠান বিগ বস মালয়ালমের ১ম আসরে একজন প্রতিযোগী হিসেবে অংশগ্রহণ করেছিলেন; যেখানে তিনি রানার-আপ হয়েছিলেন।   প্রারম্ভিক জীবন  পার্ল মানে ১৯৮৮ সালের ২৮শে মে তারিখে ভারতের কেরালার আলুয়ায় জন্মগ্রহণ করেছেন। তিনি কোচিতে অবস্থিত একটি যৌথ পরিবারে তাঁর শৈশব অতিবাহিত করেছেন। তিনি হোলি অ্যাঞ্জেলস কনভেন্ট ত্রিবান্দ্রম এবং কলমশেরীর রাজাগিরি পাবলিক স্কুল থেকে স্কুল জীবনের পড়াশোনা সম্পন্ন করেছেন। পরবর্তীতে তিনি বেঙ্গালুরুর খ্রিস্ট বিশ্ববিদ্যালয় থেকে মিডিয়া অধ্যয়ন বিভাগ হতে স্নাতক সম্পন্ন করেছেন।   পেশা  তিনি ইন্ডিয়াভিশনের সহযোগী সংস্থার মালয়ালম টেলিভিশন চ্যানেল ইয়েস ইন্ডিয়াভিশনের সংগীতভিত্তিক অনুষ্ঠান ইয়েস জুকবক্সের আড়াইশোটির অধিক পর্বে উপস্থাপনার দায়িত্ব পালন করেছেন। তিনি সেরাহ মঞ্চনামের অধীনে অমৃতা টিভির ভ্রমণ-ভিত্তিক রন্ধন অনুষ্ঠান টেস্ট অফ কেরালা উপস্থাপনা করেছেন।  ২০১৪ সালের অক্টোবর মাসে, তিনি উপস্থাপক জুয়েল মেরির পরিবর্তে মাঝাবিল মনোরমায় প্রচারিত মালয়ালম নৃত্যের রিয়ালিটি অনুষ্ঠান গামওন ডি২ উপস্থাপনার দায়িত্ব গ্রহণ করেন; যেখানে তাঁর সহ-উপস্থাপক ছিলেন জনপ্রিয় টেলিভিশন উপস্থাপক গোবিন্দ পদ্মসূর্য। তিনি কুমুদি টিভির অনুষ্ঠান সিনেমা কোম্পানির ২য় আসরের উপস্থাপক ছিলেন। ২০১৮ সালে, তিনি এশিয়ানেট মুভিজে প্রচারিত জনপ্রিয় রিয়ালিটি অনুষ্ঠান বিগ বস মালয়ালমের ১ম আসরে একজন প্রতিযোগী হিসেবে অংশগ্রহণ করেছিলেন। তিনি বিগ বসের ঘরে ১ম দিনে প্রবেশ করেছিলেন এবং চূড়ান্ত দিন অর্থাৎ ৯৮তম দিনে ঘর হতে ১ম রানার-আপ হয়ে বেরিয়ে আসেন; তিনি উক্ত আসরের একমাত্র নারী প্রতিযোগী হিসেবে সকল দিন ঘরে অবস্থান করেছেন।  ২০১৯ সালে, তিনি পার্ল ডট ইন (Pearle.in) নামে একটি অনলাইন শপিং কার্ট উদ্বোধন করেছেন।   ব্যক্তিগত জীবন  ২০১৮ সালে, জনপ্রিয় রিয়ালিটি অনুষ্ঠান বিগ বস মালয়ালমের ১ম আসরের ঘরে থাকাকালীন তিনি তাঁর সহ-প্রতিযোগী শ্রীনীশ অরবিন্দের সাথে একটি আবেগপ্রবণ সম্পর্কে জড়িয়ে পড়েন এবং ঘরের মধ্যেই তাঁরা দুজনে বিয়ে করার ইচ্ছা প্রকাশ করেছিলেন। অতঃপর ২০১৯ সালের জানুয়ারি মাসে, পার্ল একটি ব্যক্তিগত অনুষ্ঠানে শ্রীনীশ অরবিন্দের সাথে বাগদান সম্পন্ন করেন। ২০১৯ সালের ৫ই মে তারিখে এই দম্পতি খ্রিস্টান রীতিনীতি অনুসারে বিবাহ বন্ধনে আবদ্ধ হন এবং ২০১৯ সালের ৮ই মে তারিখে হিন্দু রীতিনীতি অনুসারে বিবাহের সকল অনুষ্ঠানের আয়োজন করেন।   তথ্যসূত্র   বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী বিষয়শ্রেণী:২১শ শতাব্দীর ভারতীয় সঙ্গীতশিল্পী বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:কেরলের নারী সঙ্গীতজ্ঞ বিষয়শ্রেণী:কেরলের নারী বিষয়শ্রেণী:কেরলের ব্যক্তি বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:ভারতীয় টেলিভিশন উপস্থাপিকা বিষয়শ্রেণী:ভিজে (মিডিয়া ব্যক্তিত্ব) বিষয়শ্রেণী:আলুয়ার ব্যক্তি বিষয়শ্রেণী:তামিল চলচ্চিত্র অভিনেত্রী বিষয়শ্রেণী:খ্রিস্ট বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় টেলিভিশন উপস্থাপক বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:ভারতীয় ইউটিউবার বিষয়শ্রেণী:২০১১-এ চালু ইউটিউব চ্যানেল